​ຄົນຝຣັ່ງເຊື້ອສາຍລາວ ​ແມ່ນຮວມໃນພວກນັກຮຽນ ທີ່ຍັງປະເຊີນ​ໜ້າ ກັບໂຄວິດ-19 ຢູ່ທາງພາກເໜືອຂອງປະເທດ
ຢູ່ທີ່ເມືອງແອັກກີ (Erguy) ​ຊຶ່ງ​ເປັນເມືອງນ້ອຍໆຕາກອາ ກາດຕັ້ງຢູ່ທາງພາກເໜືອສຸດຂອງປະເທດຝຣັ່ງ ໄດ້ມີເຫດການຕິດໂຄວິດ-19 ໃໝ່ອີກຢູ່ທີ່ໂຮງຮຽນມັດທະຍົມ. 
ທ່າມກາງບັນຍາກາດ ຂອງລະດູບານໃໝ່ ແລະອາກາດກຳລັງເລີ້ມອົບອຸ່ນຂຶ້ນ ຫວ່າງ ບໍ່ເທົ່າໃດອາທິດທີ່ຜ່ານມານີ້ ບັນດາປະເທດຢູໂຣບ ໄດ້ປະກາດໃຫ້ປະຊາ ຊົນວ່າບໍ່ມີ ຄວາມຈຳເປັນທີ່ຈະຕ້ອງໃສ່ໜ້າກາກຢູ່ຕາມສະຖານທີ່ສາທາລະນະຕໍ່ໄປອີກແລ້ວ ຍົກ ເວັ້ນຢູ່ໃນລົດໄຟໃຕ້ດິນ ແລະລົດເມເທົ່ານັ້ນ ໃນຂະນະດຽວກັນນີີ້ຢູ່ທີ່ເມືອງແອັກກີ (Erguy) ຊຶ່ງເປັນເມືອງນ້ອຍໆຕາກອາກາດ ຕັ້ງຢູ່ທາງພາກເໜືອສຸດຂອງປະເທດຝຣັ່ງ ໄດ້ມີເຫດການຕິດໂຄວິດ-19 ໃໝ່ອີກຢູ່ ທີ່ໂຮງຮຽນມັດທະຍົມ ເຖິງແມ່ນວ່າໄດ້ມີການສັກຢາປ້ອງກັນແລ້ວ ກໍຕາມ ຢູ່ໃນ ເມືອງແອັກກີແຫ່ງນີ້ ມີຊາວຝຣັ່ງເຊື້ອສາຍລາວຄອບຄົວນຶ່ງ ທີີ່ມີ ລູກຫຼານເຕີບໃຫຍ່ ແລະກຳລັງຮຽນຢູ່ຊັ້ນມັດທະຍົມປາຍ ອາທິດແລ້ວນີ້ພວກ ນັກຮຽນຕ້ອງໄດ້ຢຸດການ ຮຽນ ເພາະນາຍຄູສາມຄົນໄດ້ຕິດໂຄວິດ-19 ຢ່າງບໍ່ຄາດຝັນ ຊຶ່ງຍາປ້າຄຳສຸກ ວັນນະລາດ ກ່າວສູ່ ວີໂອເອ ຟັງວ່າ: ປັດຈຸບັນນີ້ ພວກນັກຮຽນທັງໝົດຕ້ອງໄດ້ພາກັນໄປກວດໃໝ່ອີກວ່າ ພະຍາດໂຄວິດ- 19 ໄດ້ແຜ່ຂະຫຍາຍໄປຫາເຂົາເຈົ້າຫຼືບໍ່ ເວລານີ້ພວກນັກຮຽນຈຳເປັນຕ້ອງໄດ້ຮຽນ ຜ່ານທາງຄອມພິວເຕີຢູ່ບ້ານຈົນກວ່າວ່າ ຈະມີຄວາມຄືບໜ້າ ກ່ອນທີ່ຈະກັບຄືນໄປ ເຂົ້າໄປໂຮງຮຽນໃໝ່ ໃຫ້ເປັນປົກກະຕິ